Slik blir påskeværet
Det flotte påskeværet i Sør-Norge er over for denne gang. – Allerede onsdag kveld kommer det skyer innover Vestlandet. Disse vil etter hvert trekker nordøstover. Dette betyr at det gode påskeværet i Sør-Norge i stor grad er over, opplyser statsmeteorolog Øyvind Johnsen ved Meteorologisk institutt. Etter hvert kommer det også nedbør, og plussgrader helt opp mot 900 meters høyde. – Man får et lite pusterom med lettere vær på fredag, fram til litt utpå lørdag. Nedbøren kommer først på Vestlandet, deretter brer den seg videre østover. Resten av påsken blir det en god del nedbør og vind i fjellområdene, som man bør være oppmerksom på. Planlegger du en lang skitur i fjellheimen i Sør-Norge i helgen, bør man følge nøye med og revurdere planene, sier Johansen.Lengst i nord ser situasjonen lysere ut. Best blir det i indre Finnmark og -Troms, ifølge Meteorologisk institutt. Men heller ikke der kan man forvente stabilt og knakende godt påskevær. Les også: To sesongvarsler spår het vår – Et lavtrykk utenfor Nordkapp har gitt dårlig vær i dag med vind, spesielt i Vest-Finnmark, men det vil roe seg utover ettermiddagen og kvelden. Skjærtorsdag vil det egentlig bli ganske bra vær fra Lofoten og nordover. Sør for Lofoten vil det bli snø, sludd og regn. Det dårlige været kommer sørfra. Lavtrykk i Norskehavet bringer med seg mild og fuktig luft, opplyser meteorologikonsulent Trond Robertsen ved Vervarslinga i Nord-Norge. Resten av påsken får Finnmark og Troms det beste været. I store deler av Nordland blir det fortsatt grått og vått. Les også: Slik avslører du skredfare i påskefjelletNedbør og vind natt til onsdag, førte til at NVE morgen oppjusterte til skredfaren til grad tre - betydelig - i store deler av Troms, Vest-Finnmark og i Salten i Nordland. – De mye omtalte svake lagene i snødekket er lagt litt lokk på. Nå er det ny- og fokksnø som utgjør skredproblemene. I hele landet er det nedbøren som kommer i påsken man må passe på, opplyser vaktleder Solveig Kosberg i snøskredvarslingen i NVE. Les også: Gaute (35) ble levende begravet i snøskredet Skredfaren på Vestlandet er nå moderat, mens den på Østlandet er liten. – Det er været som styrer, og endringene kan skje fort. Det gjelder å følge med på Varsom.no hver dag. Og som alltid må man sette seg inn i skredproblemene, og følge ferdselsrådet knyttet til dette. I tillegg må man alltid gjøre sine egne, lokale vurderinger, og unngå bratte områder hvor det har lagt seg mye snø, sier Kosberg til VG.
Indre Finnmark og -Troms stikker av med det beste påskeværet i landet. Har du planlagt en lang skitur i fjellene i Sør-Norge til helgen, bør du sjekke værvarselet nøye.